cyanic-selkie/wikianc huggingface dataset:
Άντρους Άνσιπ
Πρωθυπουργία
Μία από τις πλέον αμφιλεγόμενες ενέργειες της κυβέρνησής του ήταν η μετακίνηση του κυριότερου μνημείου του Δευτέρου Παγκοσμίου Πολέμου, γνωστού ως "Χάλκινου Στρατιώτη του Τάλιν" από το κέντρο του Τάλιν στο στρατιωτικό κοιμητήριο της πόλης, πολύ κοντά στο κέντρο της πόλης. Η απομάκρυνση του μνημείου, όπως και των τάφων από την εποχή του πολέμου στις 27 Απριλίου 2007 είχε ως αποτέλεσμα να γίνουν μαζικές διαδηλώσεις διαμαρτυρίας και η Εσθονία να γνωρίσει τις χειρότερες ταραχές -επί δύο συνεχείς νύχτες- από την εποχή της ανεξαρτησίας της.
Στις 4 Μαρτίου 2014 ο Άνσιπ ανακοίνωσε την παραίτησή του από την πρωθυπουργία, με σκοπό να διευκολυνθεί η διαδοχή στην ηγεσία του κόμματος ενόψει των βουλευτικών εκλογών του 2015.
Προσωπική ζωή
Είναι παντρεμένος με τη γυναικολόγο Άνου Άνσιπ (γ. 1956) και έχουν 3 κόρες.
Διαδοχή
Τον διαδέχθηκε στην πρωθυπουργία, το Μάρτιο του 2014, ο Τάαβι Ρούιβας.
Εξωτερικοί σύνδεσμοι
Κατηγορία:Πρωθυπουργοί της Εσθονίας Κατηγορία:Απόφοιτοι Πανεπιστημίου του Τάρτου Κατηγορία:Ευρωπαίοι επίτροποι
Ultramagnetic MCs
Οι Ultramagnetic MCs είναι αμερικάνικο συγκρότημα μουσικής χιπ χοπ με καταγωγή το Μπρονξ της Νέας Υόρκης. Σχηματίστηκε το 1984 από τον Kool Keith και αποτελείται από τον ίδιο και τους Ced Gee, TR Love, Moe Love, ενώ το 1990 προστέθηκε και ο DJ Jaycee. Το 1989, ανεπίσημο μέλος της μπάντας έγινε ο Tim Dog. Η μουσική της μπάντας σχετίζεται με ανορθόδοξο sampling, πολυσύλλαβες ρίμες, και περίεργα λυρικά σχήματα λόγου.
Εξωτερικοί σύνδεσμοι
Κατηγορία:Αμερικανικά hip hop συγκροτήματα
ORF 2
Το ORF 2 είναι ένα αυστριακό τηλεοπτικό κανάλι του ORF. Ήταν το δεύτερο τηλεοπτικό κανάλι στην Αυστρία, ξεκίνησε το 1961.
To ORF 2 ξεκίνησε στις 11 Σεπτεμβρίου 1961 ως τεχνικό πρόγραμμα δοκιμών. Από το 1970, το ORF 2 κάνει εκπομπές για επτά ημέρες την εβδομάδα. Σήμερα είναι ένα από τα τέσσερα δημόσια τηλεοπτικά κανάλια στην Αυστρία.
Το ORF 2 είναι διαθέσιμο μέσω DVB-T στη Γερμανία κοντά στα αυστριακά σύνορα και τις περιοχές του Μονάχου. Σε αντίθεση με τα γερμανικά τηλεοπτικά κανάλια (τα οποία είναι γενικά διαθέσιμα free-to-air), οι ORF Eins και ORF 2 κρυπτογραφείται μέσω δορυφόρου.
Επίσημη ιστοσελίδα
Κατηγορία:Αυστριακοί τηλεοπτικοί σταθμοί
297 Καικιλία
Η Καικιλία (Caecilia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η μέση διάμετρος της Καικιλίας εκτιμάται σε 40 χιλιόμετρα και η μάζα της σε 64,4 τρισεκατομμύρια τόνους για μέση πυκνότητα σε 2 gr/cm³. Ο φασματικός της τύπος είναι πιθανώς S (λιθώδης), ενώ το άλβεδό της είναι 0,180 (από δεδομένα του IRAS). Η Καικιλία περιστρέφεται γύρω από τον εαυτό της μία φορά κάθε 4 ώρες και 9 λεπτά, μία σχετικώς γρήγορη περιστροφή. Η μέση θερμοκρασία στην επιφάνειά της εκτιμάται σε 120 βαθμούς Κελσίου κάτω από το μηδέν.
Εξωτερικοί σύνδεσμοι
Καικιλία
Μονοφθοριούχο ιώδιο
To μονοφθοριούχο ιώδιο (αγγλικά iodine monofluoride) είναι ασταθής ανόργανη διατομική ομοιοπολική χημική ένωση, με μοριακό τύπο IF. Ανήκει στις «διαλογονιακές ενώσεις», δηλαδή στις χημικές ενώσεις μεταξύ αλογόνων. Το (σχετικά χημικά καθαρό) μονοφθοριούχο ιώδιο εμφανίζεται ως λευκή στερεά σκόνη σε θερμοκρασίες κάτω από -78°C. Σταδιακά, όμως, γίνεται σοκολατί προς το καφέ (επίσης) στερεό, γιατί δυσαναλογοποιείται στους 0°C, παράγοντας στοιχειακό ιώδιο και πενταφθοριούχο ιώδιο (IF5):
Δομή
Η μοριακή δομή του μονοφθοριούχου ιωδίου, όπως σε όλες τις διατομικές ουσίες, είναι αναγκαστικά γραμμική. Σημειώνεται ότι στην ένωση αυτή το ιώδιο βρίσκεται στη βαθμίδα οξείδωσης +1, αφού το φθόριο είναι ηλεκτραρνητικότερό του.
Παραγωγή
1. Μπορεί να παραχθεί με ολική σύνθεση στους -45 °C σε φθοροτριχλωρομεθάνιο (CCl3F):
2. Επίσης, μπορεί να παραχθεί με αντίδραση (στοιχειακού) ιωδίου και τριφθοριούχου ιωδίου (IF3) στους −78°C, επίσης σε φθοροτριχλωρομεθάνιο
Τέλος, η αντίδραση (στοιχειακού) ιωδίου και φθοριούχου αργύρου (AgF) στους 0°C επίσης δίνει μονοφθοριούχο ιώδιο, λόγω καταβύθισης του δυσδυάλυτου ιωδιούχου αργύρου (AgI):
Φυσικές και φυσικοχημικές ιδιότητες
Τείνει προς διάσπαση περισσότερο από τις αντίστοιχες ενώσεις των άλλων αλογόνων, ακόμη και σε χαμηλές θερμοκρασίες. Για το λόγο αυτό δεν έγινε εφικτός ο ακριβής προσδιορισμός (όλων) των φυσικών ιδιοτήτων της ένωσης. Ωστόσο, (είναι αρκετά σταθερό ώστε) οι μοριακές του ιδιότητες να μπορούν να καθοριστούν με ακρίβεια με (τη χρήση) φασματοσκοπίας: Το μήκος δεσμού I-F είναι 109,9 pm και η ενέργεια διάσπασης του δεσμού είναι γύρω στα 277 kJ/mol. Στους 298 K, η κανονική μεταβολή ενθαλπίας σχηματισμού είναι ΔHf° = −95,4 kJ/mol, και η ελεύθερη ενέργεια Γκιμπς (Gibbs free energy) είναι ΔGf° = −117,6 kJ/mol.
Χημικές ιδιότητες και εφαρμογές
Το μονοφθοριούχο ιώδιο χρησιμοποιείται για την παραγωγή καθαρού τριιωδιούχου αζώτου:
Με την επίδραση νερού υδρολύεται, σχηματίζοντας υδροφθόριο και υποϊωδιώδες οξύ:
Μπορεί να χρησιμοποιηθεί ως φθοριωτικό αντιδραστήριο, αλλά απλά για έναν τέτοιο σκοπό υπάρχουν πολύ πιο κατάλληλα αντιδραστήρια. Μπορεί, όμως, να χρησιμοποιηθεί για ταυτόχρονη προσθήκη φθορίου και ιωδίου σε αλκένια. Για παράδειγμα:
Παραπομπές και σημειώσεις
Κατηγορία:Ανόργανες ενώσεις φθορίου Κατηγορία:Ενώσεις ιωδίου Κατηγορία:Ασταθείς ενώσεις
Φρανθίσκο Νταρνίς
Πηγές
Νταρνις Φρανθισκο
Αμπντουλάχ Γιακτά
Ο Αμπντουλάχ Γιακτά, γνωστός και ως Αμπντουλάχ Γιαφταλί (6 Μαΐου 1914 – 17 Ιουλίου 2003) διετέλεσε προσωρινός Πρωθυπουργός του Αφγανιστάν από τις 11 Οκτωβρίου έως την 1η Νοεμβρίου του 1967. Γεννήθηκε στην
Ο Ηλίας του 16ου
Ο τίτλος Ο Ηλίας του 16ου μπορεί να αναφέρεται:
Σημαία της Ισημερινής Γουινέας
right|thumb|250px|[[Αρχείο:FIAV 111111.svg|23px Αναλογίες: 2:3]] Η σημαία της Ισημερινής Γουινέας καθιερώθηκε στις 21 Αυγούστου 1979 (πρώτη χρήση 1968-1973).
Περιγραφή
Είναι τρίχρωμη και οριζόντια, με πράσινες, λευκές και κόκκινες λωρίδες και με ένα μπλε τρίγωνο στην αριστερή της άκρη. Το πράσινο χρώμα συμβολίζει τις φυσικές πηγές και τις ζούγκλες της χώρας, ενώ το μπλε συμβολίζει τη θάλασσα, η οποία συνδέει την κύρια χώρα με τα νησιά. Το λευκό είναι σύμβολο της ειρήνης. Το κόκκινο συμβολίζει τον αγώνα για την ανεξαρτησία. Στο μέσο της σημαίας, σε άσπρη λωρίδα, υπάρχει το Εθνόσημο της Ισημερινής Γουινέας, με ένα μαγγρόβιο δέντρο, έξι κίτρινα αστέρια και το εθνικό ρητό: Unidad Paz Justicia - Ενότητα, Ειρήνη, Δικαιοσύνη.
Πηγές
Ισημερινη Γουινεα Κατηγορία:Εθνικά σύμβολα της Ισημερινής Γουινέας
Αναζητώντας νόημα ζωής
Το βιβλίο Αναζητώντας νόημα ζωής γράφτηκε το 1946 από τον Βίκτωρ Φρανκλ ο οποίος καταγράφει τις εμπειρίες του ως κρατούμενος σε ένα Γερμανικό στρατόπεδο συγκέντρωσης. Ο Φρανκλ περιγράφει την υπαρξιακή ψυχοθεραπευτική μέθοδο που έχει ως κεντρικό άξονα την αναζήτηση ενός νοήματος ζωής, ενός προσωπικού λόγου για να ζήσει κάποιος. Σύμφωνα με τον Φρανκλ, το βιβλίο προσπαθεί να απαντήσει στην ερώτηση: Πώς η καθημερινή ζωή ενός στρατοπέδου συγκέντρωσης αντανακλάται στο μυαλό του μέσου κρατούμενο; Στο πρώτο μέρος καταγράφονται οι εμπειρίες του συγγραφέα από το στρατόπεδο συγκέντρωσης, ενώ στο δεύτερο μέρος επιχειρείται μια εισαγωγή στην ιδέα του προσωπικού νοήματος και στη θεωρία της υπαρξιακής Λογοθεραπείας.
Εμπειρίες από ένα στρατόπεδο συγκέντρωσης
Ο Φρανκλ αναγνωρίζει τρεις ψυχολογικές αντιδράσεις που βιώνονται σε κάποιο βαθμό από όλους τους κρατούμενους: Ο Φρανκλ καταλήγει στο συμπέρασμα ότι το νόημα της ζωής μπορεί να βρεθεί σε κάθε στιγμή. Η ζωή δεν παύει να έχει νόημα ακόμα και υπό το κράτος του φόβου θανάτου και της ταλαιπωρίας. Κατά τη διάρκεια μιας συνεδρίας ομαδικής θεραπείας με κρατούμενους που στερήθηκαν το φαγητό, προσπαθώντας να προστατέψουν από την τιμωρία έναν ανώνυμο συγκρατούμενό τους, ο Φρανκλ διατύπωσε την άποψη ότι για τον οποιοδήποτε που βρίσκεται σε μια φρικτή κατάσταση, υπάρχει κάτι στο οποίο στρέφεσαι (φίλος, οικογένεια, θεός) και δεν θα ήθελες να απογοητεύσεις. Ο Φρανκλ, μέσα από την εμπειρία του ως κρατούμενος, καταλήγει ότι οι ψυχολογικές αντιδράσεις ενός ανθρώπου δεν είναι αποκλειστικά αποτέλεσμα των συνθηκών της ζωής του, όσο σκληρές και αν είναι, αλλά εξαρτώνται από την ελευθερία επιλογής νοήματος που δεν χάνεται ποτέ. Ο Φρανκλ παρατήρησε το παράδοξο να επιβιώνουν κάποιοι κρατούμενοι με σχετικά κακή σωματική υγεία, ενώ άλλοι φαινομενικά δυνατοί να μην τα καταφέρνουν. Διαπίστωσε ότι αυτό που κάνει τη διαφορά είναι η ύπαρξη ενός νοήματος ζωής, ενός προσωπικού λόγου για να θέλει κάποιος να ζήσει, όποιος και αν είναι αυτός ο λόγος.
Ένα παράδειγμα της ιδέας του Φρανκλ για τη σημασία εύρεσης νοήματος ζωής εν μέσω των φρικτών συνθηκών του στρατοπέδου συγκέντρωσης Άουσβιτς φαίνεται στο απόσπασμα που ακολουθεί: ''"... περπατούσαμε με δυσκολία στο σκοτάδι πάνω σε πέτρες και λακκούβες, σε έναν δρόμο που οδηγούσε στο στρατόπεδο. Οι φρουροί φωνάζανε και μας χτυπάγανε με τα κοντάκια των όπλων τους. Όσοι δεν μπορούσαν να περπατήσουν στηρίζονταν στους ώμους των διπλανών τους. Δεν αρθρώναμε λέξη. Ο παγωμένος αέρας δεν προσφέρονταν για κουβέντες. Προστατεύοντας το στόμα του πίσω από τον ανασηκωμένο γιακά του, ο διπλανός μου μου είπε ξαφνικά: αν οι γυναίκες μας μιας έβλεπαν τώρα! Ελπίζω αυτές τουλάχιστον να είναι καλύτερα και να μην περνάνε αυτά που περνάμε εμείς.. Αυτή η φράση με έκανε να σκεφτώ και τη δική μου σύζυγο. Και καθώς παραπατούσαμε για μίλια, γλιστρώντας στους παγετούς, υποστηρίζοντας ο ένας τον άλλο, σηκώνοντας ο ένας τον άλλο και προχωρώντας, δεν είπαμε τίποτα, αλλά και οι δυο ξέραμε: ο καθένας μας σκέφτονταν την γυναίκα του. Που και που κοίταζα τον ουρανό, όπου τα αστέρια σβήνανε και το χρώμα της ανατολής άρχιζε να φωτίζει πίσω από το σύννεφα. Αλλά το μυαλό μου ήταν κολλημένο στην εικόνα της γυναίκας μου, που την φανταζόμουνα με μια απόκοσμη ακρίβεια. Την άκουγα να μου μιλάει, την είδα να μου χαμογελάει με μια ειλικρινή και ενθαρρυντική όψη. Πραγματική ή οπτασία, η όψη της ήταν πιο φωτεινή από τον ήλιο που άρχισε να ανατέλλει.. Τότε μια σκέψη με καθήλωσε: για πρώτη φορά στη ζωή μου είδα την αλήθεια όπως αποδίδεται από τόσους ποιητές και διακηρύσσεται από τόσους διανοητές. Η αλήθεια ότι η αγάπη είναι ο μέγιστος σκοπός ενός ανθρώπου. Και τότε κατανόησα το μυστικό: η λύτρωση του ανθρώπου είναι μέσω της αγάπης και στην αγάπη. Κατάλαβα πως ένας άνθρωπος που δεν του έμεινε τίποτα στον κόσμο, μπορεί να είναι ευδαίμονας για μια στιγμή, σκεπτόμενος ένα αγαπημένο του πρόσωπο. Σε μια κατάσταση έσχατης απόγνωσης, όταν ένας άνθρωπος το μόνο που μπορεί να καταφέρει είνα να αντέξει τις δοκιμασίες του με έναν έντιμο τρόπο, μπορεί σε αυτή την κατάσταση να αυτοεκληρωθεί ως άνθρωπος, μέσω της σκέψης και της νοερής εικόνας ενός αγαπημένου προσώπου."''
Ο Φρανκλ καταλήγει ότι υπάρχουν μόνο δύο είδη ανθρώπων, οι έντιμοι και οι ανέντιμοι. Κάθε κοινωνία έχει και τις δυο κατηγοριες, για αυτό υπήραν "έντιμοι" Ναζί και "ανέντιμοι" κρατούμενοι, με πιο φημισμένους τους Καπο οι οποίοι βασάνιζαν και εκμεταλεύονταν τους συγκρατούμενούς τους.
Κατά την απελευθέρωση
Τελειώνοντας το πρώτο μέρος του βιβλίου του, ο Φρανκλ περιγράφει τις ψυχολογικές αντιδράσεις των κρατουμένων στην απελευθέρωση τους, διακρίνοντας τρία στάδια. Το πρώτο στάδιο χαρακτηρίζεται από αποπροσωποποίηση - μια περίοδο επαναρρύθμισης, όπου ο κρατούμενος επιστρέφει βαθμιαία στον κόσμο. Αρχικά οι πρώην κρατούμενοι είναι τόσο μουδιασμένοι που δεν μπορούν να κατανοήσουν τι σημαίνει η ελευθερία και να ανταποκριθούν συναισθηματικά σε αυτήν. Κάποιοι πιστεύουν ότι είναι μια αυταπάτη, ένα όνειρο το οποίο θα τελειώσει. Κατά την πρώτη έξοδο από την φυλακή οι κρατούμενοι δεν μπορούσαν να αντλήσουν ευχαρίστηση από οτιδήποτε. Η ελευθερία που τόσο ονειρεύονταν για χρόνια, έμοιαζε σουρεαλιστική και ασύλληπτη πραγματικότητα.
Κατά την επιστροφή στις εστίες τους, οι κρατούμενοι έχουν να παλέψουν με ακόμα δυο βασικά βιώματα που απειλούν την ψυχική τους υγεία: την πικρία και την απογοήτευση. Το τελευταίο στάδιο είναι η πικρία και η έλλειψη ανάδρασης από τον εξωτερικό κόσμο "σαν να έπεσε σε μια τρύπα και να μην μπορεί να δει ή να ακούσει πλέον τους άλλους". Χειρότερο είναι η απογοήτευση, η ανακάλυψη ότι η ταλαιπωρία δεν τελείωσε και η ποθούμενη ευτυχία δεν θα έρθει. Αυτό είναι το βίωμα όσων γύρισαν σπιτι και δεν βρήκαν αυτό που έλπιζαν ότι θα τους περίμενε. Η ελπίδα που τους κράτησε ζωντανούς στο στρατόπεδο, το νόημα ζωής που είχαν, τώρα δεν ήταν εκεί. Ο Φρανκλ θεωρεί αυτή την εμπειρία ως την δυσκολότερη να ξεπεραστεί.
Ωστόσο, καθώς περνάει ο καιρός, η εμπειρία του κρατούμενου στο στρατόπεδο συγκέντρωσης παραμένει ως περασμένος εφιάλτης. Γνωρίζει ότι δεν υπάρχει κάτι περισσότερο να φοβηθεί "εκτός από τον θεό".
Το νόημα ζωής του Φρανκλ είναι να βοηθά τους άλλους να βρουν το δικό τους.
Η Επιτυχία και η ευτυχία ως επακόλουθα
Κατά τον Φράνκλ η επιτυχία και η ευτυχία δεν είναι κάτι που μπορεί να επιδιωχθεί αλλά κάτι που επακολουθεί. Όσο πιο πολύ αναζητά κάποιος την επιτυχία, τόσο θα απομακρύνεται από αυτή. Η επιτυχία, όπως και η ευτυχία, αποτελούν "παρενέργειες" της αφοσίωσης σε έναν ανώτερο σκοπό ή αποτελούν παράγωγα της προσωπικής αφιέρωσης σε έναν άλλο άνθρωπο. Η ευτυχία είναι κάτι που συμβαίνει και έτσι πρέπει να αφήνεται να συμβεί και όχι να αναζητείται ως άμεσος στόχος. Η επιτυχία ακολουθεί σε βάθος χρόνου την επιδίωξη ενός ανώτερου σκοπού (σελ.12).
Εξωτερικοί σύνδεσμοι
Κατηγορία:Βιβλία ψυχολογίας
Μενόγια
Η Μενόγια είναι κοινότητα της επαρχίας Λάρνακας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λάρνακας
Κονσουέλο Βελάσκες
Η Κονσουέλο Βελάσκες (Consuelo Velázquez Τόρες) (21 Αυγούστου 1916, Σιουδάδ Γκουσμάν - 22 Ιανουαρίου 2005, Πόλη του Μεξικού) ήταν Μεξικάνα πιανίστρια, συνθέτης και τραγουδίστρια. Σε ηλικία 25 ετών, το 1941, συνέθεσε την μεγάλη επιτυχία της Bésame Mucho (Μπέσαμε Μούτσο - Φίλα με πολύ), ένα τραγούδι που έχει εκτελεστεί από σημαντικότατο αριθμό καλλιτεχνών σε όλο τον κόσμο.
Παραπομπές
Κατηγορία:Μεξικανοί μουσικοί
ORF III
Το ORF III (ή ORF 3), είναι ένα αυστριακό τηλεοπτικό κανάλι που ανήκει στη δημόσια ραδιοτηλεόραση (ORF). Το κανάλι ξεκίνησε στις 26 Οκτωβρίου 2011 στις 14:00 αντικαθιστώντας το TW1, το οποίο έκλεισε την ίδια μέρα.
Το ORF III εκπέμπει δορυφορικά και καλωδιακά, και ως TW1 ειδικευόταν στον τομέα του τουρισμού και τις καιρικές συνθήκες. Το ORF III ξεκίνησε, επίσης, σχετικά με την ψηφιακή επίγεια τηλεόραση στην Αυστρία. Το ORF III δεν είναι προς το παρόν διαθέσιμο μέσω του Διαδικτύου. Το ORF Sport Plus, ο σταθμός που μοιραζόταν τη συχνότητα με το TW1, μετακόμισε σε ένα νέο κανάλι 24 ωρών, ονόματι ORF Sport +.
Επίσημη ιστοσελίδα
Κατηγορία:Αυστριακοί τηλεοπτικοί σταθμοί
Εμμανουήλ Πρωτόπαπας
Ο '''Εμμανουήλ Ι. Πρωτόπαπας''' (αναφέρεται στις πηγές και ως "Πρωτόπαππας", Βαφές Αποκορώνου Χανίων, 14 Οκτωβρίου 1914 - Αθήνα, 13 Δεκεμβρίου 1988) ήταν Έλληνας νομικός, υπηρεσιακός Δήμαρχος Ιεράπετρας για μικρό χρονικό διάστημα, στις αρχές της δεκαετίας του '50. Επί δημαρχίας του Εμμανουήλ Πρωτόπαπα συνέβη ο μεγάλος σεισμός του 1950 στην Ιεράπετρα και συντελέστηκε η στέγαση πολλών οικογενειών στο συνοικισμό Βενιζέλου. Ο ίδιος ανέπτυξε πλούσια κοινωνική δράση.
Καταγωγή
Γεννήθηκε στο χωριό Βαφές, της επαρχίας Αποκορώνου, στο νομό Χανίων, το 1914. Ήταν γιος δικηγόρου και βουλευτή της Κρητικής Πολιτείας, ο οποίος είχε συμμετοχή στην επανάσταση του Θερίσου.
Σπουδές
Μετά την ολοκλήρωση των γυμνασιακών του σπουδών στο Γυμνάσιο του Βάμου (1932), σπούδασε Νομικά στο Πανεπιστήμιο των Αθηνών και αποφοίτησε το 1937. Διορίστηκε εν συνεχεία στο Πρωτοδικείο Χανίων (1938) και στο ειρηνοδικείο Βάμου. Αργότερα, στη διάρκεια της θητείας του ως Πρωτοδίκη, έκανε μετεκπαίδευση στο Δημόσιο και Φορολογικό Δίκαιο στη Γερμανία.
Πολεμική και κοινωνική δράση
Ο Πρωτόπαπας κατατάχθηκε και πολέμησε στον Ελληνοϊταλικό Πόλεμο, ενώ μετά την οπισθοχώρηση επανήλθε στα Χανιά, όπου έγινε μάρτυρας της Μάχης της Κρήτης. Οι Ναζί κατέστρεψαν το Ειρηνοδικείο στο Βάμο όπου υπηρετούσε και ο ίδιος εγκατέλειψε την περιοχή και διορίστηκε στο Ειρηνοδικείο Κολυμβαρίου, όπου υπηρέτησε καθ' όλη τη διάρκεια της Κατοχής. Έπειτα από την απελευθέρωση τοποθετήθηκε μυστικά στο Γενικό Στρατηγείο με βαθμό Υπολοχαγού Στρατιωτικής Δικαιοσύνης με έδρα την Επισκοπή Ρεθύμνης. Ως μέλος του Ερυθρού Σταυρού, ανέπτυξε έντονη κοινωνική δράση και ήταν πρόεδρος της επιτροπής του παιδικού χωριού Ελλάδας, σύμβουλος της Φιλεκπαιδευτικής Εταιρείας, εισηγητής της οικονομικής επιτροπής του Αρσακείου Σχολείου, πρόεδρος του Ασύλου Ανιάτων Πειραιώς, Πρόεδρος του Συνεταιρισμού Δικαστών και Εισαγγελέων, πρόεδρος της Κρητικής Εστίας και μέλος της ΕΛΠΑ. Επίσης, ήταν οικονομικός σύμβουλος σε διάφορες εταιρείες και διευθυντής του περιοδικού "Διοικητική Δικαιοσύνη".
Μεταπολεμική νομική σταδιοδρομία
Το 1946 προήχθη σε Πάρεδρο Πρωτοδίκη και έπειτα σε Πρωτοδίκη. Με την τελευταία ιδιότητα υπηρέτησε στη Μυτιλήνη, την Έδεσσα, τη Νεάπολη Λασιθίου, το Λασίθι, το Ρέθυμνο και επί 10 χρόνια στην Αθήνα. Από το 1949 ως το 1950 ήταν Νομάρχης Ρεθύμνου. Στην Αθήνα ήταν ανακριτής στο Πλημμελειοδικείο Αθηνών επί 5 χρόνια. Το 1962 εξελέγη πρόεδρος του φορολογικού Πρωτοδικείου Αθηνών όταν ιδρύθηκε το Φορολογικό Δικαστήριο. Το 1966 προήχθη σε Εφέτη και υπηρέτησε στα Εφετεία της πρωτεύουσας και της συμπρωτεύουσας. Από το 1974 ως το 1975 ήταν προϊστάμενος του Διοικητικού Πρωτοδικείου Αθηνών και στη συνέχεια Αντεπίτροπος, με καθήκοντα Γενικού Επιτρόπου της Επικρατείας, επί των Τακτικών Διοικητικών Δικαστηρίων. Σε αυτόν οφείλεται η ίδρυση Διοικητικού Δικαστηρίου.
Δήμαρχος
Ενώ διεξήχθησαν εκλογές για την ανάδειξη δημοτικών συμβούλων, τον Αύγουστο του 1950, διορίστηκε προσωρινά με απόφαση του υπουργείου Εσωτερικών ως Δήμαρχος Ιεράπετρας μέχρι τη διεξαγωγή δημοτικών εκλογών. Την ίδια περίοδο γνώρισε τη σύζυγό του, Έρση. Αν και η θητεία του ήταν βραχύβια (26 Αυγούστου 1950- 1η Ιουνίου 1951), επέδειξε θαυμαστό ζήλο και πρόλαβε να κτίσει δημαρχείο, εκεί όπου στεγάστηκε αργότερα η Μορφωτική Στέγη. Έργο του είναι επίσης η οικοδόμηση του Μουσείου, όπου στεγάστηκε η Αρχαιολογική Συλλογή.
Σεισμός το 1950
Επί δημαρχίας του Εμμανουήλ Πρωτόπαππα συνέβη (Σάββατο 24 Σεπτεμβρίου 1950) σεισμός μεγάλου μεγέθους, που άφησε τραυματίες και υλικές ζημίες. Στη Γρα-Λυγιά καταστράφηκαν 10 σπίτια, ενώ τα υπόλοιπα υπέστησαν ζημία κατά 50%. Σύμφωνα με υπολογισμούς της Νομαρχίας Λασιθίου, οι άνθρωποι που είχαν ανάγκη περίθαλψης ανέρχονταν σε 1.500 άτομα. Όπως σε κάθε φυσική καταστροφή, η κατάσταση ήταν τραγική.
Ωστόσο, πολλοί αποκάλεσαν το σεισμό εκείνο “σωσμό”. Αυτό συνέβη γιατί αν δεν γινόταν ο σεισμός δεν γινόταν να παραχωρηθούν χώροι για ανοικοδόμηση. Έτσι, βρήκαν στέγη 100 και πλέον οικογένειες και ιδρύθηκε ένας ολόκληρος συνοικισμός, που ονομάστηκε συνοικισμός Βενιζέλου. Η αντίδραση της Πολιτείας ήταν άμεση: μόλις έγιναν γνωστές οι συνέπειες του σεισμού του 1950, ο υπουργός Κοινωνικής Προνοίας και Ανοικοδομήσεως, Φωκίων Ζαΐμης διαβίβασε αμέσως πίστωση ύψους 50 εκατ. δραχμών για την ανακούφιση των σεισμοπαθών. Λίγες ημέρες αργότερα, και με τους σεισμούς να επαναλαμβάνονται στην Ιεράπετρα, η Γενική Διοίκηση της Κρήτης ζήτησε πιστώσεις 100 εκατ. δραχμών και ο ίδιος ο Γενικός Διοικητής Κρήτης, Νικόλαος Κρασαδάκης με το γενικό γραμματέα της Διοικήσεως Βούρο έσπευσαν να μεταβούν στις πληγείσες περιοχές. Τις επόμενες ημέρες έγιναν πιο ελαφρές δονήσεις στην περιοχή της Ιεράπετρας, από τις οποίες υλικές ζημιές αναφέρθηκαν σε 400 σπίτια.
Μετέπειτα χρόνια
Ο Εμμανουήλ Πρωτόπαπας μετατέθηκε στην Αθήνα μετά το πέρας της υπηρεσιακής θητείας του ως δημάρχου Ιεράπετρας. Συνταξιοδοτήθηκε στις αρχές της δεκαετίας του ' 80. Στις δημοτικές εκλογές του 1986 ήταν υποψήφιος δημοτικός σύμβουλος με το συνδυασμό του Δημήτρη Μπέη. Απεβίωσε σε ηλικία 74 ετών στις 13 Δεκεμβρίου 1988. Επί δημαρχίας Γεωργίου Κανουπάκη το όνομα του Εμμανουήλ Πρωτόπαπα δόθηκε σε οδό της Ιεράπετρας, η οποία όμως αργότερα μετονομάστηκε σε οδός Κορνάρου.
Βιβλιογραφία
Κατηγορία:Έλληνες δικαστικοί Κατηγορία:Δήμαρχοι Ιεράπετρας Κατηγορία:Νομάρχες Ρεθύμνου
Β΄ κατηγορία ποδοσφαίρου ανδρών Κύπρου 2020-21
Η Β΄ κατηγορία ποδοσφαίρου ανδρών Κύπρου 2020-21 ήταν η 66η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η ΠΑΕΕΚ για 1η φορά στην ιστορία της.
Σύστημα διεξαγωγής
Στο πρωτάθλημα της Β΄ κατηγορία την περίοδο 2020-21 συμμετείχαν 18 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 2021-22 και οι έξι τελευταίες υποβιβάστηκαν στην Γ΄ κατηγορία 2021-22.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.
Αλλαγές σε σχέση με την περίοδο 2019-20
Ομάδες που προήχθησαν στην Α΄ κατηγορία 2020-21:
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Σημειώσεις: 2 Από τον Άρη αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 19 Νοεμβρίου 2020. 3 Από τον Ονήσιλο αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Μαρτίου 2021. 4 Από την Ομόνοια Ψευδά αφαιρέθηκαν 6 βαθμοί κατόπιν απόφασης της Δικαστικής Επιτροπής ημερομηνίας 26 Απριλίου 2021. 5 Από τον ΘΟΪ Λακατάμιας αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Δεκεμβρίου 2020. 6 Από την Ένωση Νέων Ύψωνα - Διγενής Ύψωνα αφαιρέθηκαν 3 βαθμοί κατόπιν απόφασης της Δικαστικής Επιτροπής ημερομηνίας 24 Δεκεμβρίου 2020.
Ισοβαθμία: α ΠΑΕΕΚ-Άρης 0-0, Άρης-ΠΑΕΕΚ 0-1
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2020–2021
Φώτης Παπουλής
Ο Φώτης Παπουλής είναι Έλληνας ποδοσφαιριστής. Γεννήθηκε στην Αθήνα 22 Ιανουαρίου 1985 και αγωνίζεται για λογαριασμό της Ομόνοιας στην Α΄ Κατηγορία Κύπρου.
Καριέρα
Ο Φώτης Παπουλής ξεκίνησε το ποδόσφαιρο στις ακαδημίες του Παναθηναϊκού, την επαγγελματική του καριέρα όμως την ξεκίνησε στον Αχαρναϊκό τη σεζόν 2006-07. Μετά από δύο επιτυχημένες σεζόν στον Αχαρναϊκό. Πήρε μεταγραφή στην Α.Σ. Λαμία όπου έμεινε λίγο, καθώς όταν ο τότε πρόεδρος της ομάδας Αλέξης Κούγιας έφυγε από τον Α.Σ. Λαμία και τον πήρε μαζί του στην Παναχαϊκή Γ.Ε. ,εκεί αγωνίστηκε ελάχιστα και έτσι μετακόμισε στον Πυρσό Γρεβενών, όπου έκανε ένα καταπληκτικό πρώτο μισό της σεζόν. Εκεί τον ανακάλυψε ο Πανθρακικός που έκανε μια κακή χρονιά στην μεγάλη κατηγορία και έψαχνε παίκτες ώστε να ανασυνταχθεί έκανε τις πρώτες του συμμετοχές στην Σούπερ Λίγκα όπου και εντυπωσίασε, έμεινε και το πρώτο μισό της επόμενης σεζόν στην Κομοτηνή παρόλο που ο Πανθρακικός υποβιβάστηκε στην Φουτμπολ Λίγκ και έφυγε με ελεύθερη μεταγραφή στον ΟΦΗ τον Ιανουάριο του 2011 κέρδισε με την ομάδα του Ηρακλείου την άνοδο στην διαδικασία τον πλέι οφ και επέστρεψε στην μεγάλη κατηγορία. Παρέμεινε στον ΟΦΗ και την επόμενη περίοδο, κατά την οποία ξεχώρισε. Αναδείχθηκε μία φορά MVP αγωνιστικής, ενώ στην ετήσια βράβευση συμπεριλήφθηκε στους δεκαοκτώ καλύτερους παίκτες του πρωταθλήματος της περιόδου 2011-12. . Το καλοκαίρι του 2012 ήρθε σε συμφωνία με τον Απόλλωνα Λεμεσού, στον οποίο συνεχίζει την καριέρα του.
Φοίβος Δεληβοριάς
Ο Φοίβος Δεληβοριάς (29 Σεπτεμβρίου 1973) είναι Έλληνας τραγουδοποιός.
Βιογραφικά στοιχεία
Το 1995 υπέγραψε με την δισκογραφική εταιρεία "Sony Music" κυκλοφορώντας τον δεύτερο δίσκο του με τίτλο «Η ζωή μόνο έτσι είν' ωραία». Την ίδια χρονιά συμμετείχε για πρώτη φορά σε ζωντανή μουσική παράσταση, με τον Διονύση Σαββόπουλο. Το 1998 ακολούθησε ο δίσκος «Χάλια», και το καλοκαίρι του 2003 ο «Καθρέφτης». Το 2007 κυκλοφόρησε ο δίσκος «Έξω» και το 2008 «Οι απίθανες περιπέτειες του Φοίβου Δεληβοριά». Το 2010 αποχώρησε από την Sony και υπέγραψε με την ανεξάρτητη δισκογραφική εταιρεία "Inner Ear", από την οποία κυκλοφόρησε, τον ίδιο χρόνο, τον δίσκο με τίτλο «Ο Αόρατος Άνθρωπος». Το 2015 κυκλοφόρησε τον επόμενο δίσκο του με τίτλο «Καλλιθέα» (Inner ear). Το 2017 δημιουργεί την "Ταράτσα του Φοίβου", ένα μουσικό πολυθέαμα που θα διαρκέσει ως το 2021 και θα γίνει θεσμός. Ο τελευταίος, μέχρι στιγμής, δίσκος του κυκλοφόρησε το 2022 και έχει τίτλο «ANIME».
Κατά τη διάρκεια της καριέρας του έχει συνεργαστεί μεταξύ άλλων με τα Ημισκούμπρια, τον Θανάση Βέγγο, την Αρλέτα, τον Παύλο Παυλίδη, τον Αργύρη Μπακιρτζή, την Ελένη Τσαλιγοπούλου κ.α. Κατά καιρούς αρθρογραφεί σε διάφορα περιοδικά.
Κατοικεί στο Μετς, είναι παντρεμένος με την ηθοποιό Βάσω Καβαλιεράτου κι έχουν μία κόρη, την Ιόλη.
Εξωτερικοί σύνδεσμοι
Κατηγορία:Έλληνες άνδρες τραγουδιστές Κατηγορία:Έλληνες τραγουδοποιοί Κατηγορία:Έλληνες στιχουργοί
Ράντομαν Μπόζοβιτς
Αποφοίτησε από τη σχολή Οικονομικών της Σουμπότιτσα και πήρε μάστερ το 1978 ενώ έλαβε το διδακτορικό του το 1981 στο Τμήμα Οικονομικών Επιστημών του Βελιγραδίου. Ενώ ήταν ακόμα φοιτητής ασχολήθηκε με την πολιτική και ήταν μέλος του συνδέσμου Κομμουνιστών της Γιουγκοσλαβίας (LHR).
Από το 1990 ήταν στο Σοσιαλιστικό Κόμμα της Σερβίας, όπου το 1991 διορίστηκε πρόεδρος του εκτελεστικού Συμβουλίου της Βοϊβοντίνα, και στη συνέχεια ως πρωθυπουργός της Σερβίας έως τον Φεβρουάριο του 1993. Από το Μάρτιο του 1999 έως τις 5 Οκτωβρίου του 2000 διετέλεσε διευθυντής της ομάδας Genex.
Αναφορές
Κατηγορία:Πρωθυπουργοί της Σερβίας Κατηγορία:Σέρβοι πανεπιστημιακοί Κατηγορία:Γιουγκοσλάβοι πολιτικοί
Μίχαελ Μπάρτελς
Ο Μίχαελ Μπάρτελς(γεν. στο Πλέτενμπεργκ της Βόρειας Ρηνανίας - Βεστφαλίας στις 8 Μαρτίου του 1968 είναι Γερμανός οδηγός αγώνων. Το πέρασμά του από το Πρωτάθλημα της Φόρμουλα 1 ήταν πολύ σύντομο και συνέβη το 1991. Έτρεξε με την ομάδα Lotus στα ακόλουθα 4 Γκραν Πρι εκείνου του Πρωταθλήματος:
στη θέση του Βρετανού Τζόνι Χέρμπερτ ο οποίος είχε υποχρεώσεις στην Ιαπωνική Φόρμουλα. Σε κανένα απ' τα 4 δεν κατάφερε να εκκινήσει οπότε δε σημείωσε κάποιο σημαντικό αποτέλεσμα.
Παραπομπές
Κατηγορία:Γερμανοί οδηγοί Φόρμουλα 1
Θεόδωρος Ρούζβελτ
Ο Θεόδωρος "Τέντυ" Ρούζβελτ (Theodore (Teddy) Roosevelt), 27 Οκτωβρίου 1858 - 6 Ιανουαρίου 1919) ήταν ο 26ος πρόεδρος των Ηνωμένων Πολιτειών της Αμερικής.
Βιογραφία
Γεννήθηκε στη Νέα Υόρκη και ήταν γιος του μεγαλοτραπεζίτη Θεόδωρου Ρούζβελτ, γόνου εύπορης οικογένειας της Νέας Υόρκης. Σπούδασε στο Πανεπιστήμιο του Χάρβαρντ ενώ παράλληλα καταπιανόταν με την ιστορία, τη φυσική κ.α. Το 1881 εκλέχτηκε με το ρεπουμπλικανικό κόμμα μέλος του πολιτειακού κοινοβουλίου της Νέας Υόρκης αλλά το 1884 παραιτήθηκε εξαιτίας μιας μοιραίας σύμπτωσης, όταν η μητέρα και η γυναίκα του πέθαναν την ίδια μέρα. Κουμπάρος στον πρώτο του γάμο ήταν ο αδερφός του Έλιοτ.
Το 1886 προσπάθησε να εκλεγεί χωρίς επιτυχία δήμαρχος Νέας Υόρκης και το 1897 διορίστηκε υφυπουργός ναυτικών. Με τις πολιτικές του κινήσεις ώθησε τις ΗΠΑ στον Ισπανοαμερικανικό Πόλεμο του 1898, όπου συγκρότησε σώμα εθελοντών πολεμώντας στις περισσότερες μάχες. Ο ηρωισμός που επέδειξε ήταν τόσο μεγάλος που ανακηρύχθηκε σε εθνικό ήρωα. Την ίδια χρονιά έγινε κυβερνήτης της πολιτείας της Νέας Υόρκης και το 1900 εκλέχτηκε αντιπρόεδρος των Η.Π.Α. Μετά τη δολοφονία του Ουίλλιαμ ΜακΚίνλεϊ ανήλθε στον προεδρικό θώκο, όπου επανεξελέγη θριαμβευτικά το 1904. Στα τελευταία χρόνια της ζωής του ήρθε σε οριστική ρήξη με την πλειοψηφία του Ρεπουμπλικανικού κόμματος με αποτέλεσμα να θέσει υποψηφιότητα στις αμερικανικές εκλογές του 1912 ως ανεξάρτητος. Παρά τη μεγάλη δημοτικότητα του δεν κατάφερε να εκλεγεί. Το 1906 κέρδισε το Νόμπελ ειρήνης για τη συμβολή του στη λήξη του Ρωσο-Ιαπωνικού πολέμου.
Η εξωτερική του πολιτική μπορεί να χαρακτηριστεί ιμπεριαλιστική. Κατά την εποχή του οι Η.Π.Α. εξασφάλισαν τη Χαβάη και τη διώρυγα του Παναμά. Η προεδρία του σημαδεύτηκε από την κατακόρυφη αύξηση των στρατιωτικών δαπανών, οι οποίες βέβαια κατέστησαν τις Η.Π.Α. στρατιωτική υπερδύναμη. Στον τομέα της εσωτερικής πολιτικής ο Ρούζβελτ ήρθε σε σύγκρουση με τα μεγάλα κεφάλαια και προσπάθησε να περιορίσει τη δύναμη των μεγάλων επιχειρήσεων.
Απεβίωσε στις 19 Ιανουαρίου του 1919 στο Όιστερ Μπέι. Ο μετέπειτα πρόεδρος των Η.Π.Α. Φραγκλίνος Ρούζβελτ ήταν μακρινός ξάδερφος του.
Παραπομπές
Κατηγορία:Πρόεδροι των ΗΠΑ Κατηγορία:Αντιπρόεδροι των ΗΠΑ Θεοδωρος Κατηγορία:Βραβευμένοι με Νόμπελ Ειρήνης Κατηγορία:Αμερικανοί αυτοβιογράφοι
Κάρβουνο
Ο όρος Κάρβουνο μπορεί να αναφέρεται:
Δημήτριος Άρχος
Ο '''Δημήτριος Αθ. Άρχος''' (1907 - 23 Σεπτεμβρίου 1993) ήταν Έλληνας δικηγόρος και πολιτικός. Διατέλεσε βουλευτής Αρκαδίας με την Ένωση Κέντρου και το ΠΑΣΟΚ, γενικός γραμματέας Υπουργείων και διευθυντής του πολιτικού γραφείου του Αλέξανδρου Παπαναστασίου.
Βιογραφία
Γεννήθηκε το το 1907 στην Κερασιά Αρκαδίας. Καταγόταν από πολύτεκνη οικογένεια και ολοκλήρωσε το Γυμνάσιο στην Τρίπολη. Αποφοίτησε από τη Νομική Σχολή του Πανεπιστημίου Αθηνών και εν συνεχεία πραγματοποίησε, με υποτροφία, μεταπτυχιακές σπουδές Ποινικού Δικαίου σε πανεπιστήμια στη Γερμανία και στις ΗΠΑ. Υπήρξε μέλος της Ένωσης Ελλήνων Ποινικολόγων.
Για πρώτη φορά ήταν υποψήφιος βουλευτής Αρκαδίας στις εκλογές του 1950 με το Κόμμα Γεωργίου Παπανδρέου, χωρίς να εκλεγεί. Στις εκλογές του 1963 και του 1964 πολιτεύτηκε με την Ένωση Κέντρου και εκλέχθηκε βουλευτής Αρκαδίας και στις δύο αναμετρήσεις. Διατέλεσε κοσμήτορας της Βουλής. Μετά τη Μεταπολίτευση εντάχθηκε στο ΠΑΣΟΚ, με το οποίο και εκλέχθηκε ξανά βουλευτής Αρκαδίας στις εκλογές του 1977.
Από το 1977 έως το 1981 ήταν ο εισηγητής του ΠΑΣΟΚ στη Βουλή για τα θέματα του Υπουργείου Βιομηχανίας.
Ο Δημήτριος Άρχος απεβίωσε στις 23 Σεπτεμβρίου 1993, σε ηλικία 86 ετών. Ήταν νυμφευμένος με την Έλλη Μακρίδου, η οποία είχε πεθάνει το 1987.
Εξωτερικοί σύνδεσμοι
Λευτέρης-Δικαίος Παπαδέας, Βιογραφικά στοιχεία για το Δημήτρη 'Αρχο, 22-4-2010, ανάκτηση 22-7-2014.
Παραπομπές
Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Αρκαδίας
Αμερικανική Εταιρεία για την Επιστήμη της Πληροφορίας και την Τεχνολογία
Η Αμερικανική Εταιρεία για την Επιστήμη της Πληροφορίας και την Τεχνολογία (αγγλ.American Society for Information Science and Technology - ASIS&T) ιδρύθηκε το 1937 στις Ηνωμένες Πολιτείες Αμερικής και αποτελεί τον εθνικό οργανισμό για τη διαχείριση θεμάτων πληροφόρησης και τεχνολογίας. Διαθέτει 56 Παραρτήματα (Chapters), 20 Ομάδες Ειδικού Ενδιαφέροντος (Special Interest Groups) και τα μέλη της ξεπερνούν τις 4.000 παγκοσμίως.
Σκοπός
Η ASI&T επιδιώκει μέσα από τη δράση της να ενισχύσει την υπάρχουσα γνώση σχετικά με την Επιστήμη της Πληροφόρησης και να συμβάλλει στην προβολή και την προώθηση τους. Ακόμη, στηρίζει τους επαγγελματίες του συγκεκριμένου κλάδου, παρέχοντας καθοδήγηση και επαγγελματική υποστήριξη. Σύμφωνα με την επίσημη ιστοσελίδα της ASI&T, αποστολή της είναι να αναπτύξει τις εφαρμογές της Επιστήμης της Πληροφόρησης στις τεχνολογίες της πληροφορίας παρέχοντας ευκαιρίες και υποστήριξη σε επαγγελματίες και οργανισμούς που έχουν ως αντικείμενο την πληροφόρηση.
Ιστορία
Αρχικά η ASI&T ιδρύθηκε από εκπροσώπους συνεργαζόμενων εταιρειών και κυβερνητικών υπηρεσιών, με βασικό πυρήνα του ενδιαφέροντος της την ανάπτυξη του μικροφίλμ, προκειμένου να διευκολυνθεί η μεταφορά των πληροφοριών. Η επωνυμία του νεοσύστατου οργανισμού ήταν Αμερικάνικο Ίδρυμα Τεκμηρίωσης (American Documentation Institute - ADI), ο οποίος ασχολούνταν με ζητήματα σχετικά με την Επιστήμη της Πληροφόρησης και μέσα σε 13 χρόνια αποτέλεσε την εθνική επαγγελματική εταιρεία για το συγκεκριμένο κλάδο. Με την πάροδο των χρόνων τα μέλη του Ιδρύματος αυξάνονταν και το ενδιαφέρον τους επικεντρώθηκε στα πληροφοριακά συστήματα και την τεχνολογία, γεγονός το οποίο οδήγησε στη μετονομασία του οργανισμού σε Αμερικάνικη Εταιρεία για την Επιστήμη της Πληροφόρησης στις αρχές του 1968. Σύντομα οι τεχνολογικές εξελίξεις ανάγκασαν την ASI&T να προσαρμόσει τις υπηρεσίες της στα νέα δεδομένα, ώσπου το 1980 αναθεώρησε τις Ομάδες Ειδικού Ενδιαφέροντος προκειμένου να μπορούν να αντεπεξέλθουν στις απαιτήσεις της εποχής. Το 2000 η ASI&T υιοθέτησε την τρέχουσα επωνυμία, η οποία αντιπροσωπεύει με μεγαλύτερη σαφήνεια το πλαίσιο των δραστηριοτήτων της αλλά και το εύρος των μελών της.
Μέλη
Η ASI&T διαθέτει περίπου 4.000 μέλη σε παγκόσμιο επίπεδο, προερχόμενα από διαφορετικούς επιστημονικούς τομείς, τα οποία συμβαδίζουν με τους στόχους και το έργο της. Τα μέλη της διακρίνονται στις εξής κατηγορίες:
Ομάδες ειδικού ενδιαφέροντος
Η ASI&T συστήνει τις Ομάδες Ειδικού Ενδιαφέροντος, οι οποίες έχουν ως σκοπό να αποτελέσουν αρωγό στην επικοινωνία μεταξύ των μελών που μοιράζονται κοινά ενδιαφέροντα. Οι δραστηριότητες κάθε ομάδας αντανακλά τα ενδιαφέροντα των μελών της.
Παραρτήματα
Η ASIS&T διαθέτει κάποια Παραρτήματα, τα οποία διαχωρίζονται σε Τοπικά (Regional Chapters) και Φοιτητικά (Student Chapters). Τα Τοπικά Παραρτήματα προωθούν την επικοινωνία και την αλληλεπίδραση μεταξύ των μελών της ASIS&T που βρίσκονται σε διαφορετικές γεωγραφικές περιοχές. Τα Φοιτητικά Παραρτήματα δίνουν τη δυνατότητα σε φοιτητές να επικοινωνήσουν τις ιδέες και τους προβληματισμούς τους σε άλλα μέλη της Κοινωνίας της Πληροφορίας.
Εξωτερικοί Σύνδεσμοι
Κατηγορία:Οργανισμοί
Russian Business Network
Το ρωσικό επιχειρησιακό δίκτυο (αγγλ. Russian Business Network, RBN) είναι ένας ρωσικός φορέας παροχής υπηρεσιών διαδικτύου με βάση στην Αγία Πετρούπολη. Κατηγορείται ότι είναι γνωστός για τη φιλοξενία παράνομων και αμφίβολων επιχειρήσεων, συμπεριλαμβανομένης της παιδικής πορνογραφίας, και ιστοσελίδες διανομής λογισμικών ιών
Δραστηριότητες
Το RBN έχει περιγραφεί ως «the baddest of the bad». Προσφέρει υπηρεσίες λειτουργίας ιστοσελίδας και πρόσβασης στο διαδίκτυο σε διάφορες εγκληματικές και ανήθικες δραστηριότητες, ενώ πιστεύεται ότι μεμονωμένες ενέργειες κερδίζουν μέχρι $150 εκατομμύρια δολάρια ετησίως. Επιχειρήσεις που στο παρελθόν αντέδρασαν ενεργά ενάντια στις δραστηριότητες αυτές δέχτηκαν επιθέσεις άρνησης πρόσβασης που προέρχονταν από το δίκτυο του RBN. Το RBN προσφέρει τις υπηρεσίες του για $600 δολάρια το μήνα.
Η ενέργειες του είναι δύσκολο να επισημανθούν, από διάφορους λόγους.
Μια γνωστή δραστηριότητα του RBN είναι μια συγκεκριμένη μέθοδος διάδοσης ιού μέσω του πλαστού αντιβιοτικού λογισμικού MalwareAlarm με σκοπό τη πειράτευση του ηλεκτρονικού υπολογιστή και την κλοπή της ηλεκτρονικής ταυτότητας του κατόχου του.
Σύμφωνα με πληροφορίες του McAfee's Site_Advisor, το λογισμικό MalwareAlarm είναι ένα επικίνδυνο πλαστό αντιβιοτικό λογισμικό, αναπροσαρμοσμένη έκδοση του λογισμικού Malware Wiper. Η ιστοσελίδες που διαδίδουν τον ιό δουλεύουν σύμφωνα με την ακόλουθη μεθοδολογία: Ο ανύποπτος χρήστης προσελκύεται για να χρησιμοποιήσει «έναν δωρεάν ανιχνευτή ιών». Το λογισμικό στην συνέχεια επιδεικνύει ένα ανησυχητικό μήνυμα περί προβλημάτων στο PC, προτείνοντας στον απρόσεκτο επισκέπτη να αγοράσει την ολοκληρωμένη έκδοση που κοστίζει. Άλλα δύο παραδείγματα είναι τα λογισμικά SpyDawn και Spylocked. Τα πλαστό αυτά ηλεκτρονικά εργαλεία ασφάλειας PC που αναφέρονται εδώ και πολυάριθμα άλλα έχουν συνδέσμους ή και φιλοξενούνται από το RBN.
Σύμφωνα με το Spamhaus.org, το RBN είναι «το χειρότερο δίκτυο στον κόσμο διανομής spam, παιδικής πορνογραφίας, ιών, phishing και ηλεκτρονικού εγκλήματος».
Το RBN αποτέλεσε το αντικείμενο ενός άρθρου της Washington Post στις 13 Οκτωβρίου 2007, στο οποίο η Symantec και άλλες εταιρείες ασφάλειας κατηγορούν το RBN ότι παρέχει φιλοξενία σε πολλές παράνομες δραστηριότητες, συμπεριλαμβανομένης της κλοπής ταυτότητας και phishing. Το άρθρο αναφέρει έναν εκπρόσωπο της εταιρείας Kaspersky Lab που υποστηρίζει ότι οι ιδιοκτήτες του RBN μπορεί να μην παραβιάζουν άμεσα το νόμο δεδομένου ότι παρέχουν απλώς τις υπηρεσίες για την φιλοξενία στους πελάτες τους, οι οποίοι είναι προφανώς αυτοί που παραβιάζουν τους νόμους.
Η Οργάνωση
Το RBN λειτουργεί επίσης κάτω από τον μανδύα διάφορων άλλων διαφορετικών ονομάτων επιχειρήσεων ή παρεμφερών διεθνών τμημάτων. Οι επιχειρήσεις αυτές δεν έχουν προφανώς πουθενά κεντρικά γραφεία, αν και είναι δύσκολο αυτό να διασταυρωθεί.
Μοσφιλωτή
Η Μοσφιλωτή είναι κοινότητα της επαρχίας Λάρνακας στην Κύπρο. Είναι γνωστή για το μοναστήρι της Αγίας Θέκλης και για το - βραβευμένο με δύο ρεκόρ guinness - μουσείο Michel Platini.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Εξωτερικοί σύνδεσμοι
Κατηγορία:Κοινότητες της Επαρχίας Λάρνακας
Συμμετοχή της Γιουγκοσλαβίας στους Χειμερινούς Ολυμπιακούς Αγώνες 1924
Τέσσερις αθλητές από το Βασίλειο της Γιουγκοσλαβίας συμμετείχαν σε ένα άθλημα στους Χειμερινούς Ολυμπιακούς Αγώνες του 1924 στο Σαμονί της Γαλλίας.
Σημαιοφόρος στην τελετή έναρξης ήταν ο σκιέρ Ντούσαν Ζινάγια. Η αποστολή δεν κατάφερε να κατακτήσει κάποιο μετάλλιο σε αυτούς τους Αγώνες.
Εξωτερικοί σύνδεσμοι
Γιουγκοσλαβία Κατηγορία:Αθλητισμός στη Γιουγκοσλαβία
298 Βαπτιστίνη
Η Βαπτιστίνη (Baptistina) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Παρότι η τροχιά του είναι παρόμοια με εκείνη των μελών της Οικογένειας αστεροειδών της Χλωρίδος, ο φασματικός του τύπος δεν συμφωνεί, οπότε η Βαπτιστίνη δεν μπορεί να ταξινομηθεί ως μέλος αυτής της οικογένειας.
Φυσικά χαρακτηριστικά
Η διάμετρος της Βαπτιστίνης εκτιμάται σε 13 ως 30 χιλιόμετρα. Ο φασματικός της τύπος είναι X, ενώ το άλβεδό της είναι άγνωστο. Η Βαπτιστίνη περιστρέφεται γύρω από τον εαυτό της μία φορά κάθε 16 ώρες και 14 περίπου λεπτά, μία σχετικώς αργή περιστροφή.
Εξωτερικοί σύνδεσμοι
Βαπτιστινη
Γρηγόριος Μάνος
Ο Γρηγόριος Μάνος (1851 - 1928) ήταν Έλληνας διπλωμάτης, συλλέκτης έργων τέχνης και ιδρυτής του Μουσείου Ασιατικής Τέχνης Κέρκυρας.
Βιογραφικά στοιχεία
Μετά την αποχώρησή του από το διπλωματικό σώμα εγκαταστάθηκε στο Παρίσι, όπου και αφοσιώθηκε στη συλλογή του με αντικείμενα ιαπωνικής τέχνης. Το 1919 επέστρεψε στην Ελλάδα και λίγα χρόνια αργότερα διορίστηκε πρώτος διευθυντής του Μουσείου Σινοϊαπωνικής Τέχνης στην Κέρκυρα.
Απεβίωσε το 1928 στην Κέρκυρα και ενταφιάστηκε στο νεκροταφείο της Γαρίτσας. Δεν είχε αποκτήσει απογόνους. Σήμερα στην πόλη της Κέρκυρας ένας δρόμος φέρει το όνομά του.
Συλλογή έργων τέχνης της Ιαπωνίας
Κατά τη διάρκεια της διαμονής του στη Βιέννη ήρθε σε επαφή με τη σχετικά άγνωστη μέχρι τότε ιαπωνική κουλτούρα. Μανιώδης συλλέκτης ο ίδιος, κατόρθωσε να συγκεντρώσει χιλιάδες αντικείμενα και έργα τέχνης σχετιζόμενα με την ιαπωνική κουλτούρα. Χαρακτηριστικά αναφέρεται ότι η συλλογή απαρτιζόταν από 530 λιθοκέραμα, 9 θήκες γραφής, 157 στρατιωτικές στολές, 14 μουσικά όργανα, 9 προϊστορικά κεραμικά, 238 αντικείμενα πορσελάνης και πάνω από 1.500 χαρακτικά (ειδικά από ukiyo-e), έργα ζωγραφικής κ.α.
Το 1919, με την επιστροφή του στην Ελλάδα, ξεκίνησε τις συζητήσεις με την ελληνική κυβέρνηση για μια ενδεχόμενη παραχώρηση της συλλογής του. Εν τέλει συμφωνήθηκε να παραχωρήσει τη συλλογή του στο ελληνικό κράτος σε αντάλλαγμα με την παραχώρηση μιας μηνιαίας αποζημίωσης και με την ίδρυση Μουσείου Σινοϊαπωνικής τέχνης, στο οποίο θα αναλάμβανε χρέη διευθυντή. Το 1925 πραγματοποιήθηεκ η επίσημη δωρεά και ξεκίνησε την οργάνωση του μουσείου ενώ παράλληλα διέμενε στο ίδιο κτήριο. Στις 5 Φεβρουαρίου 1928 εγκαινιάστηκε το Μουσείο Σινοϊαπωνικής Tέχνης στα ανάκτορα των Αρχάγγελου Μιχαήλ και Αγίου Γεωργίου στην Κέρκυρα.
Παραπομπές
Κατηγορία:Έλληνες διπλωμάτες Κατηγορία:Έλληνες συλλέκτες έργων τέχνης
Οδού
Η Οδού είναι κοινότητα της επαρχίας Λάρνακας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λάρνακας
Απογραφή ναυτικών
thumb|right|220px|Κ. Βολανάκης "Λιμένας Βόλου" Σύμφωνα με την ελληνική νομοθεσία κανένας Έλληνας δεν μπορεί να ασκήσει ναυτική εργασία και να ναυτολογηθεί σε πλοίο υπό ελληνική σημαία αν προηγουμένως δεν έχει απογραφεί και δεν έχει προς τούτο εφοδιαστεί με ναυτικό φυλλάδιο που αποτελεί ουσιαστικά την άδεια άσκησης ναυτικού επαγγέλματος.
Η απογραφή των ναυτικών διενεργείται είτε από κεντρική υπηρεσία του ΥΕΝ, την Υπηρεσία Ναυτικών Μητρώων, που εδρεύει στον Πειραιά, είτε από την πλησιέστερη Λιμενική Αρχή του τόπου της μόνιμης κατοικίας του ενδιαφερομένου, όπου και καταχωρείται σε ειδικό προς τούτο τηρούμενο βιβλίο.
Ιστορικό
thumb|left|160px|Ο Κολμπέρ en grande tenue Η αρχή εφαρμογής διατάξεων περί απογραφής ναυτικών, αν και φαινομενικά πρέπει να ανάγεται στην αρχαιότητα, τουλάχιστον κατά την έννοια συγκρότησης πληρωμάτων ανά πλοίο, ιστορικά εντοπίζεται περί τον 15ο - 16ο αιώνα. Την εποχή εκείνη συνδέονταν περισσότερο με την στρατολογία, (ναυτολογία), πληρωμάτων των τότε πολεμικών πλοίων. Στον ευρωπαϊκό χώρο πρώτες τέτοιες διατάξεις περιελάμβανε το γαλλικό διάταγμα (Ordonnance) του 1669 που εξέδωσε ο σπουδαίος οικονομικός μεταρρυθμιστής και σύμβουλος (υπουργός οικονομικών) του Βασιλέως Λουδοβίκου ΙΔ΄, ο Ζαν Μπατίστ Κολμπέρ, ο οποίος είχε δώσει ιδιαίτερη προσοχή στην ανάπτυξη της ναυτιλίας. Το πρωτοποριακό διάταγμα εκείνο εκτός του ότι περιελάμβανε διατάξεις ναυτολόγησης πληρωμάτων, θέσπιζε και πολλά επαγγελματικά πλεονεκτήματα για τους εγγεγραμμένους στα σχετικά μητρώα. Ακολούθως με την πάροδο του χρόνου η απογραφή των ναυτικών αποτέλεσε προσπάθεια επαγγελματικής οργάνωσης αυτών, αποβάλλοντας τον αρχικό στρατιωτικό χαρακτήρα όπου και φέρεται σήμερα να έχει καταστεί κοινωνικός περίπου θεσμός.
Στην Ελλάδα πρώτος νόμος που ρύθμιζε τα της ναυτικής απογραφής ήταν, επί βασιλείας Όθωνα, ο νόμος ΤΗ΄/ 1856 "Περί απογραφής των εμποροναυτών" όπως αποκαλούνταν τότε οι ναυτικοί σε αντιδιαστολή με τους υπηρετούντες στο πολεμικό ναυτικό, όπου σύμφωνα με το 1ο άρθρο την απογραφή διενεργούσαν οι "ελλιμένειες Αρχές", υπηρεσίες του τότε Βασιλικού Ναυτικού. Ο νόμος αυτός ίσχυσε μέχρι το 1907, που καταργήθηκε με τον νόμο ΓΣΚΣΤ΄/1907 του οποίου και ακολούθησαν νεότερα νομοθετήματα μέχρι την έκδοση του '''Ν. 721/1948''' όπου σύμφωνα με το άρθρο 2 αυτού διακρίνονταν οι ναυτικοί σε τρεις κατηγορίες, στους μαθητευόμενους ναυτικούς, στους ναυτικούς (με υπερδιετή θαλάσσια υπηρεσία) και στους εργάτες της θάλασσας στην κατηγορία των οποίων συμπεριλαμβάνονταν πλοηγοί, αλιείς, δύτες, λεμβούχοι, πορθμείς, καθώς και άλλοι μεμονωμένοι μη ανήκοντες σε συγκροτημένα πληρώματα. Με το '''Β.Δ. 9/31-12-1955''' κωδικοποιήθηκε ένας αρκετός αριθμός σχετικών νόμων και διαταγμάτων. Αυτού ακολούθησε ο '''Α.Ν. 373/1968 "Περί απογραφής και εκπαιδεύσεως εν τω εμπορικώ ναυτικώ", ο οποίος κατάργησε τη διάκριση μεταξύ μαθητευομένων ναυτικών και ναυτικών, ορίζοντας στο 1ο άρθρο "πάντες ο επί των εμπορικών πλοίων εργαζόμενοι χαρακτηρίζονται ενιαίως ναυτικοί'''".
Αυτόν ακολούθησε το μεταπολιτευτικό Π.Δ.226/1974 "Περί ειδικών προσόντων απογραφής ναυτικών" καθώς και η υπουργική απόφαση ΥΕΝ 70131/2575/1974 (ΦΕΚ Β΄639/1974) "Περί αρμοδίων υπηρεσιών και λιμενικών αρχών δια την απογραφή των ναυτικών και την τήρηση των μητρώων." της οποίας ακολούθησαν άλλες δύο, μία περί του τύπου και του τρόπου έκδοσης ναυτικού φυλλαδίου και μία περί υγειονομικής εξέτασης των υποψηφίων ναυτικών, που αποτέλεσαν και την τελευταία βασική νομοθεσία.
Μετά τα παραπάνω ο απογραφόμενος πρέπει να είναι Έλληνας πολίτης, οποιουδήποτε φύλου, ικανός σωματικά και πνευματικά για την εργασία στη θάλασσα, να είναι στρατολογικά εν τάξει, εφόσον έχει συμπληρώσει το 21ο έτος της ηλικίας του και να μη έχει καταδικαστεί σε υπό του νόμου οριζόμενες ποινές και αδικήματα (π.χ. λαθρεμπόριο, αλιεία με εκρηκτικά ή χημικά μέσα κ,λπ.). Για την εξέλιξή του απαιτούνται πρόσθετα προσόντα και προϋποθέσεις (διπλώματα, θαλάσσια υπηρεσία κ,λπ.) σύμφωνα με σχετικές διατάξεις.
Πηγές
Κατηγορία:Ναυτική εργασία Κατηγορία:Απογραφή Κατηγορία:Εργασία στην Ελλάδα
In Session (άλμπουμ του Στίβι Ρέι Βον)
Η ηχογράφηση του άλμπουμ πραγματοποιήθηκε στις 6 Δεκεμβρίου 1983 για τηλεοπτικό δίκτυο CHCH-TV στο Χάμιλτον του Οντάριο, στον Καναδά. Το βίντεο από την συγκεκριμένη εμφάνιση κυκλοφόρησε σε μορφή DVD στις 28 Σεπτεμβρίου 2010.
Ανάμεσα στα κομμάτια που ηχογραφήθηκαν, τα οποία προέρχονται κατά βάση από την δισκογραφία του Κινγκ εκτός του "Pride and Joy" του Βον, υπάρχουν σύντομα αποσπάσματα συζητήσεων των δύο μουσικών.
Ο δίσκος σκαρφάλωσε στο # 52 του Billboard στις Ηνωμένες Πολιτείες.
Λίστα Τραγουδιών
1. Call It Stormy Monday (Aaron "T-Bone" Walker) - 8:59
2. Old Times - 1:15
3. Pride and Joy (Vaughan) - 5:57
4. Ask Me No Questions (B.B. King) - 5:02
5. Pep Talk - 0:51
6. Blues at Sunrise (Albert King) - 15:08
7. Turn It Over - 0:51
8. Overall Junction (Albert King) - 8:19
9. Match Box Blues (Blind Lemon Jefferson) - 7:38
10. Who Is Stevie? - 0:43
11. Don't Lie to Me (Hudson Whittaker) - 8:56
Θέσεις τσαρτ
In Session (άλμπουμ)
Μουσικοί
Οι μουσικοί οι οποίοι ηχογράφησαν το "In Session" ήταν οι εξής:
Πηγές
Κατηγορία:Δισκογραφία του Stevie Ray Vaughan Κατηγορία:Άλμπουμ του 1999
Σίντνεϊ Ολίμπικ
thumb|100px|Παλαιό λογότυπο